N Á R O D N Á R A D A  S L O V E N S K E J RE P U B L I K Y

III. volebné obdobie

 Číslo:

# N Á V R H

 poslanca Národnej rady Slovenskej republiky Tibora Cabaja

**n a  v y d a n i e**

zákona, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku

**P r e d k l a d á:** **Návrh na uznesenie:**

Tibor Cabaj Národná rada Slovenskej republiky

 **s c h v a ľ u j e**

návrh poslanca Národnej

 rady Slovenskej republiky

Tibora Cabaja na vydanie

 zákona NR SR, ktorým sa mení

 s dopĺňa zákon č. 303/2001 Z . z.

 o voľbách do orgánov

 samosprávnych krajov

a o doplnení Občianskeho súdneho

poriadku

## Bratislava september 2004

### NÁRODNÁ RADA SLOVENSKEJ REPUBLIKY

#### III. volebné obdobie

##### N Á V R H

**Z á k o n**

**z .................... 2004**

**ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku**

 Národná rada Slovenskej republiky sa uzniesla na tomto zákone:

**Čl. I**

 Zákon č. 303/2001 Z. z. o voľbách do orgánov samosprávnych krajov sa mení a dopĺňa takto:

1. V § 5 ods. 1 znie: „Pre voľby do zastupiteľstiev samosprávnych krajov (ďalej len „zastupiteľstvo“) sa utvoria v každom samosprávnom kraji jednomandátové volebné obvody podľa „Prílohy“ pomerne k počtu obyvateľov samosprávneho kraja.“

2. V § 5 ods. 2 znie: „Volebné obvody, sídla obvodných volebných komisií určí zastupiteľstvo a zverejní ich najneskôr 65 dní pred dňom konania volieb.

3. V § 8 bod 1 znie: „Pre voľby do orgánov samosprávnych krajov (ďalej len „voľby“) sa zriaďujú tieto volebné orgány:

1. Ústredná volebná komisia
2. Volebné komisie samosprávnych krajov
3. Obvodné volebné komisie v počte podľa „Prílohy“ v sídlach obvodných úradov štátnej správy
4. Okrskové volebné komisie

***Alternatíva:***

3. V § 8 bod 1 znie: „Pre voľby do orgánov samosprávnych krajov (ďalej len „voľby“) sa zriaďujú tieto volebné orgány:

1. Ústredná volebná komisia
2. Volebné komisie samosprávnych krajov
3. Obvodné volebné komisie v počte podľa rozhodnutia zastupiteľstva
4. Okrskové volebné komisie.“

4. V § 14 ods. 3 znie: „Kandidátna listina politickej strany obsahuje:

1. názov politickej strany
2. meno a priezvisko, akademický titul, povolanie a trvalý pobyt kandidáta
3. meno a priezvisko splnomocnenca politickej strany a jeho náhradníka s uvedením adresy. Kandidát nemôže byť splnomocnencom ani náhradníkom.“

5. V § 14 ods. 4 sa vypúšťa, ods. 5 sa označí ako ods. 4

6. V § 14 ods. 6 sa označí ako ods. 5, ktorý znie: „Kandidátna listina nezávislého kandidáta obsahuje meno, priezvisko, akademický titul, vek, pohlavie, trvalý pobyt a podpis kandidáta. Súčasťou prvého rovnopisu kandidátnej listiny nezávislého kandidáta je petícia 9) podpísaná voličmi volebného obvodu v počte aspoň 200 podpisov. V petícii sa pri každom podpise uvedie meno a priezvisko voliča a trvalý pobyt, ktorým sa rozumie názov obce, názov ulice, ak sa obec člení na ulice, a číslo domu.“

7. V § 14 ods. 7 sa označí ako ods. 6

8. V § 14 ods. 8 sa vypúšťa, ods. 9, 10 a 11 sa označia ako ods. 7, 8 a 9.

9) V § 15 ods. 1 písm. d) sa vypúšťa

10. V § 18 ods. 3 znie: „Na hlasovacom lístku sa uvedú kandidáti v abecednom poradí s uvedením poradového čísla, mena a priezviska, akademického titulu, veku, povolania a názov politickej strany, ktorá podala kandidátnu listinu, alebo údaj o tom, že ide o nezávislého kandidáta.“

11. V § 18 ods. 5 znie: „Krajský úrad zabezpečí dodanie hlasovacích lístkov obvodným úradom. Obvodné úrady zabezpečia dodanie hlasovacích lístkov obciam; obec zabezpečí dodanie hlasovacích lístkov najneskôr v deň volieb okrskovým volebným komisiám.“

12. V § 29 ods. 3 znie: „Po prevzatí obálky a hlasovacích lístkov vstúpi volič do priestoru určeného na úpravu hlasovacích lístkov. V tomto priestore môže zakrúžkovaním poradového čísla označiť kandidáta za poslanca do zastupiteľstva a predsedu, za ktorých hlasuje. Hlasovacie lístky uloží do obálky, ktorú vloží do volebnej urny.“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9) Zákon č. 85/1990 Zb. o petičnom práve v znení zákona č. 242/1998 Z. z.

13. V § 36 ods. 1 znie: „Neplatný je hlasovací lístok:

1. ktorý nie je na predpísanom tlačive
2. ktorý nie je upravený podľa § 29 ods. 3 alebo
3. na ktorom volič neoznačil zakrúžkovaním ani jedného kandidáta, alebo ak označil zakrúžkovaním viac kandidátov pre voľby do zastupiteľstva, alebo pre voľby predsedu.“

14. V § 39 ods. 3 znie: „V zápisnici obvodnej volebnej komisie sa za každý volebný obvod

 uvedie:

1. počet volebných okrskov a počet okrskových volebných komisií, ktoré zaslali výsledok hlasovania
2. počet oprávnených osôb zapísaných v zozname voličov
3. počet voličov, ktorým boli vydané obálky
4. počet odovzdaných obálok
5. počet platných hlasov odovzdaných pre jednotlivých kandidátov pre voľby do zastupiteľstva
6. v prípade, že poslanec zastupiteľstva nebol zvolený, nakoľko najúspešnejší kandidáti dosiahli rovnaký počet hlasov, komisia rozhodne o voľbe poslanca zastupiteľstva žrebom
7. meno a priezvisko kandidáta, ktorý bol zvolený vo volebnom obvode za poslanca zastupiteľstva, názov politickej strany, ktorá ho navrhla, alebo údaj o tom, že je nezávislým kandidátom
8. počet platných hlasov odovzdaných pre jednotlivých kandidátov pre voľby predsedu

15. V § 40 ods. 2 znie: „V zápisnici volebnej komisie samosprávneho kraja sa uvedie

1. počet volebných obvodov,
2. počet obvodných volebných komisií, ktoré zaslali zápisnicu o výsledku hlasovania vo volebnom obvode,

c) počet oprávnených osôb zapísaných v zoznamoch voličov,

 d) počet voličov, ktorým boli vydané obálky,

 e) počet odovzdaných obálok,

 f) počet platných hlasov odovzdaných pre jednotlivých kandidátov

 pre voľby do zastupiteľstva,

g) mená a priezviská kandidátov, ktorí boli zvolení do

 zastupiteľstva, názov politickej strany, ktorá ich navrhla, alebo údaj o tom, že sú

 nezávislými kandidátmi,

 h) počet platných hlasov odovzdaných pre jednotlivých kandidátov

 pre voľby predsedu,

1. meno a priezvisko zvoleného predsedu, názov politickej strany, ktorá ho navrhla, alebo údaj o tom, že je nezávislým kandidátom, alebo konštatovanie, že vzhľadom na skutočnosť, že dvaja alebo viacerí kandidáti získali rovnaký počet hlasov a predseda nebol zvolený. V zápisnici sa zároveň uvedú údaje o mene a priezvisku týchto kandidátov, ktorí postupujú do druhého kola volieb.“

16. V § 41 ods. 1 znie: „Za poslanca zastupiteľstva je zvolený kandidát, ktorý získal vo volebnom obvode najväčší počet platných hlasov, alebo o poradí rozhodla obvodná komisia žrebom, alebo ak bol najúspešnejší kandidát za poslanca zvolený za predsedu, poslancom sa stáva druhý v poradí najúspešnejší kandidát.“

17. V § 41 ods. 2 a ods. 3 sa vypúšťajú; ods. 4 sa označí ako ods. 2, ktorý znie: „Za predsedu je zvolený ten kandidát, ktorý získal najväčší počet platných hlasov.“

18. V § 42 ods. 1 znie: „V prípade, že predseda nebol zvolený, koná sa druhé kolo volieb do 14 dní. Druhé kolo volieb a deň ich konania vyhlási predseda Národnej rady Slovenskej republiky bezodkladne po zverejnení výsledkov volieb ústrednou volebnou komisiou.“

19. V § 42 ods. 2 znie: „Do druhého kola postupujú tí kandidáti, ktorí získali rovnaký počet platných hlasov v prvom kole. Ak niektorý z kandidátov, ktorý postúpi do druhého kola volieb, prestane byť voliteľný za predsedu, alebo ak sa práva kandidovať vzdá, druhé kolo volieb sa nekoná a vykonajú sa nové voľby.“

20. V § 46 ods. 1 znie: „Nové voľby vyhlási predseda Národnej rady Slovenskej republiky, ak

1. sa v niektorom samosprávnom kraji z akýchkoľvek dôvodov nevykonali voľby podľa tohto zákona
2. Ústavný súd Slovenskej republiky vyhlási voľby za neplatné alebo zruší výsledok volieb
3. Sa uprázdni mandát v zastupiteľstve alebo miesto predsedu, alebo
4. Ak sa koná druhé kolo volieb predsedu a predseda nebol zvolený.“

21. § 48 sa vypúšťa

22. V § 49 ods. 2 znie: „Pre obvodné volebné komisie zabezpečí všetky potrebné pomocné prostriedky a pomocné pracovné sily obvodný úrad. Pre volebnú komisiu samosprávneho kraja zabezpečí všetky pomocné prostriedky a pomocné pracovné sily úrad samosprávneho kraja.“

23. § 56 a § 57 sa vypúšťajú

24. Príloha „Volebné komisie samosprávnych krajov, počet volebných obvodov v samosprávnom kraji, sídla obvodných volebných komisií, počet obvodov zaradených do obvodnej volebnej komisie“

**Čl. II.**

Tento zákon nadobúda účinnosť dňom vyhlásenia.

**Príloha**

**volebné komisie samosprávnych krajov, počet volebných obvodov v samosprávnom kraji, sídla obvodných volebných komisií, počet obvodov zaradených do obvodnej volebnej komisie**

**I.**

**VOLEBNÁ KOMISIA BRATISLAVSKÉHO SAMOSPRÁVNEHO KRAJA**

 **Počet volebných obvodov 46**

1. Obvodná volebná komisia – Obvodný úrad Bratislava, počet obvodov 33

(okresy: Bratislava I. - V.)

1. Obvodná volebná komisia Malacky – počet obvodov 5
2. Obvodná volebná komisia Pezinok – počet obvodov 4
3. Obvodná volebná komisia Senec – počet obvodov 4

**II.**

**VOLEBNÁ KOMISIA TRNAVSKÉHO SAMOSPRÁVNEHO KRAJA**

 **Počet volebných obvodov 40**

1. Obvodná volebná komisia – Obvodný úrad Trnava, počet obvodov 12

(okresy: Trnava, Hlohovec)

1. Obvodná volebná komisia Dunajská Streda – počet obvodov 8
2. Obvodná volebná komisia Galanta – počet obvodov 7
3. Obvodná volebná komisia Piešťany – počet obvodov 5
4. Obvodná volebná komisia Senica – Obvodný úrad Senica - počet obvodov 8

(okresy: Senica, Skalica)

**III.**

**VOLEBNÁ KOMISIA TRENČIANSKEHO SAMOSPRÁVNEHO KRAJA**

 **Počet volebných obvodov 45**

1. Obvodná volebná komisia Trenčín – Obvodný úrad Trenčín - počet obvodov 13

(okresy: Trenčín, Ilava)

1. Obvodná volebná komisia Bánovce nad Bebravou - počet obvodov 3
2. Obvodná volebná komisia Nové Mesto nad Váhom – Obvodný úrad Nové mesto nad Váhom – počet obvodov 7

(okresy: Nové Mesto nad Váhom, Myjava)

1. Obvodná volebná komisia Považská Bystrica – Obvodný úrad Považská Bystrica – počet obvodov 8

(okresy: Považská Bystrica, Púchov)

1. Obvodná volebná komisia Prievidza – Obvodný úrad Prievidza

– počet obvodov 14

(okresy: Prievidza, Partizánske)

**IV.**

**VOLEBNÁ KOMISIA NITRIANSKEHO SAMOSPRÁVNEHO KRAJA**

 **Počet volebných obvodov 52**

1. Obvodná volebná komisia Nitra – Obvodný úrad Nitra – počet obvodov 15

(okresy: Nitra, Zlaté Moravce)

1. Obvodná volebná komisia Komárno – Obvodný úrad Komárno – počet obvodov 8
2. Obvodná volebná komisia Levice – Obvodný úrad Levice – počet obvodov 9
3. Obvodná volebná komisia Nové Zámky – Obvodný úrad Nové Zámky – počet obvodov 9
4. Obvodná volebná komisia Šaľa – Obvodný úrad Šaľa – počet obvodov 4
5. Obvodná volebná komisia Štúrovo – Obvodný úrad Štúrovo – počet obvodov 2
6. Obvodná volebná komisia Topoľčany – Obvodný úrad Topoľčany

 – počet obvodov 5

**V.**

**VOLEBNÁ KOMISIA ŽILINSKÉHO SAMOSPRÁVNEHO KRAJA**

 **Počet volebných obvodov 52**

1. Obvodná volebná komisia Žilina – Obvodný úrad Žilina – počet obvodov 17

(okresy: Žilina, Bytča, Kysucké Nové Mesto)

1. Obvodná volebná komisia Čadca – Obvodný úrad Čadca – počet obvodov 7
2. Obvodná volebná komisia Dolný Kubín – Obvodný úrad Dolný Kubín – počet obvodov 3
3. Obvodná volebná komisia Námestovo – Obvodný úrad Námestovo – počet obvodov 7

(okresy: Námestovo, Tvrdošín)

1. Obvodná volebná komisia Liptovský Mikuláš – Obvodný úrad Liptovský Mikuláš – počet obvodov 6
2. Obvodná volebná komisia Martin – Obvodný úrad Martin – počet obvodov 8

(okresy: Martin, Turčianske Teplice)

1. Obvodná volebná komisia Ružomberok – Obvodný úrad Ružomberok – počet obvodov 4

**VI.**

**VOLEBNÁ KOMISIA BANSKOBYSTRICKÉHO SAMOSPRÁVNEHO KRAJA**

 **Počet volebných obvodov 49**

1. Obvodná volebná komisia Banská Bystrica – Obvodný úrad Banská Bystrica – počet obvodov 8
2. Obvodná volebná komisia Brezno – Obvodný úrad Brezno – počet obvodov 5
3. Obvodná volebná komisia Lučenec – Obvodný úrad Lučenec – počet obvodov 7

(okresy: Lučenec, Poltár)

1. Obvodná volebná komisia Rimavská Sobota – Obvodný úrad Rimavská Sobota – počet obvodov 9

(okresy: Rimavská Sobota, Revúca)

1. Obvodná volebná komisia Veľký Krtíš – Obvodný úrad Veľký Krtíš – počet obvodov 3
2. Obvodná volebná komisia Zvolen – Obvodný úrad Zvolen – počet obvodov 10

(okresy: Zvolen, Detva, Krupina)

1. Obvodná volebná komisia Žiar nad Hronom – Obvodný úrad Žiar nad Hronom – počet obvodov 7

(okresy: Žiar nad Hronom, Banská Štiavnica, Žarnovica)

**VII.**

**VOLEBNÁ KOMISIA PREŠOVSKÉHO SAMOSPRÁVNEHO KRAJA**

 **Počet volebných obvodov 60**

1. Obvodná volebná komisia Prešov – Obvodný úrad Prešov – počet obvodov 16

(okresy: Prešov, Sabinov)

1. Obvodná volebná komisia Bardejov – obvodný úrad Bardejov – počet obvodov 6
2. Obvodná volebná komisia Humenné – Obvodný úrad Humenné – počet obvodov 9

(okresy: Humenné, Medzilaborce, Snina)

1. Obvodná volebná komisia Kežmarok – Obvodný úrad Kežmarok

– počet obvodov 5

1. Obvodná volebná komisia Poprad – Obvodný úrad Poprad – počet obvodov 10

(okresy: Poprad, Levoča)

1. Obvodná volebná komisia Stará Ľubovňa – Obvodný úrad Stará Ľubovňa – počet obvodov 4
2. Obvodná volebná komisia Stropkov – Obvodný úrad Stropkov – počet obvodov 2
3. Obvodná volebná komisia Svidník – Obvodný úrad Svidník – počet obvodov 2
4. Obvodná volebná komisia Vranov nad Topľou – Obvodný úrad Vranov nad Topľou – počet obvodov 6

**VIII.**

**VOLEBNÁ KOMISIA KOŠICKÉHO SAMOSPRÁVNEHO KRAJA**

 **Počet volebných obvodov 57**

1. Obvodná volebná komisia Košice – Obvodný úrad Košice – počet obvodov 17

(okresy: Košice I. – IV.)

1. Obvodná volebná komisia Košice – okolie – Obvodný úrad Košice – okolie – počet obvodov 8
2. Obvodná volebná komisia Michalovce – obvodný úrad Michalovce – počet obvodov 10

(okresy: Michalovce, Sobrance)

1. Obvodná volebná komisia Rožňava – Obvodný úrad Rožňava – počet obvodov 5
2. Obvodná volebná komisia Spišská Nová Ves – Obvodný úrad Spišská Nová Vec – počet obvodov 9

(okresy: Spišská Nová Ves, Gelnica)

1. Obvodná volebná komisia Trebišov – Obvodný úrad Trebišov – počet obvodov 8

**D o l o ž k a  z l u č i t e ľ n o s t i**

1. **Navrhovateľ zákona:** Tibor Cabaj, poslanec Národnej rady Slovenskej republiky
2. **Názov návrhu zákona:** Zákon Národnej rady Slovenskej republiky, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a doplnení Občianskeho súdneho poriadku
3. **V práve Európskej únie je problematika návrhu zákona upravená v týchto dokumentoch:**
	1. Zmluva o Európskej únii, Prvá hlava, čl. 6 ods. 2 podpísaná v Maastrichte 9. februára 1992, v znení Amsterdamskej zmluvy
	2. Európska dohoda o pridružení medzi Slovenskou republikou a Európskymi spoločenstvami a ich členskými štátmi (čl. 6) podpísaná v Luxemburgu 4. októbra 1993
	3. Zmluva o založení Európskeho spoločenstva v Amsterdamskom znení (čl. 19)
4. **Návrh zákona svojou problematikou:** nepatrí medzi prioritné oblasti aproximácie práva uvedené v čl. 70 Európskej dohody o pridružení a svojou problematikou nepatrí ani medzi priority odporúčané v Bielej knihe Komisie Európskych spoločenstiev
5. **Charakteristika právnych noriem Európskej únie, ktorými je upravená problematika návrhu zákona:**
	1. Čl. 6 ods. 2 Zmluvy o Európskej únii v znení Amsterdamskej zmluvy zakotvuje rešpektovanie základných ľudských práv zaručených v Európskom dohovore o ochrane ľudských práv a základných slobôd a vyplývajúcich z ústavných tradícií členských štátov, ako základných princípov práva Spoločenstva
	2. Zmluva o založení Európskeho spoločenstva (čl. 19)
	3. Čl. 6 Európskej dohody o pridružení medzi Slovenskou republikou a Európskymi spoločenstvami a ich členskými štátmi zakotvuje rešpektovanie demokratických zásad a ľudských práv uvedených v Helsinskom Záverečnom akte a Parížskej charte pre novú Európu, ako aj zásad trhovej ekonomiky ako zdroja vnútornej a zahraničnej politiky zmluvných strán a podstatu pridruženia
6. **Vyjadrenie stupňa kompatibilita s právnou normou Európskej únie:** Ú – úplne kompatibilná

**D ô v o d o v á s p r á v a**

**Všeobecná časť:**

 Na základe Čl. 64a Ústavy Slovenskej republiky vláda navrhla a Národná rada Slovenskej republiky zákonom č. 302/2001 Z. z. o samospráve vyšších územných celkov rozhodla o vytvorení zriadení 8 vyšších územných celkov. Na základe zákona č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku sa dňa 1. decembra 2001 konali voľby predsedov a poslancov samosprávnych krajov.

 Voľby predsedov sa konali v jednomandátových volebných obvodoch totožných so samosprávnym krajom. Poslanci boli volení vo viacmandátových volebných obvodoch, ktoré boli zriadené v jednotlivých okresoch samosprávneho kraja.

 Predložený návrh zákona, ktorým sa mení a dopĺňa zákon Národnej rady Slovenskej republiky č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku novelizuje pôvodný zákon tak, aby boli vytvorené jednomandátové volebné obvody aj pre voľby poslancov vyšších územných celkov, čím sa umožňuje voličom (cca 10 – 12 tis.) zvoliť si za poslanca z kandidátov s trvalým pobytom v príslušnom volebnom obvode. Zároveň sa vytvára možnosť, aby počas jedného dňa volieb boli zvolení predseda i poslanci vyššieho územného celku. V prípade zániku mandátu nenastupujú náhradníci ale konajú sa v príslušnom volebnom obvode doplňujúce voľby na uprázdnený mandát.

Výdavky spojené s voľbami do orgánov vyšších územných celkov sa budú hradiť zo štátneho rozpočtu. Nie je predpoklad zvýšenia nákladov na voľby, nakoľko voľby budú jednokolové.

Predložený návrh zákona je v súlade s Ústavou Slovenskej republiky a s medzinárodnými zmluvami, s ktorými je Slovenská republika viazaná.

Tento zákon nemá dopad na štátny rozpočet, rozpočty miest a obcí, zamestnanosť ani životné prostredie.

**Osobitná časť:**

**K Čl. I.  bod 1**

 Poslanci boli volení vo viacmandátových volebných obvodov, ktoré boli zriadené v jednotlivých okresoch samosprávneho kraja. Podľa tohto bodu budú poslanci volení v jednomandátových volebných obvodoch. Dochádza k naplneniu väčšinového volebného systému.

**K Čl. I. bod 2**

 Zastupiteľstvá vyšších územných celkov rozhodnú v dostatočnom časovom predstihu o vytvorení volebných obvodov tak, aby tieto tvorili jeden celok s počtom cca 10 až 12 tis. voličov.

**K Čl. I. bod 3**

 Upravuje sa zriadenie volebných orgánov s tým, že je potrebné vytvoriť aj obvodné volebné komisie podľa „Prílohy“. Sídla obvodných volebných komisií by boli na obvodných úradoch štátnej správy. V novele je predložený návrh, aby v sídle obvodného úradu štátnej správy bola iba jedna obvodová volebná komisia, ktorá by plnila úlohu obvodnej volebnej komisie pre všetky obvody, ktoré budú vytvorené na území v pôsobnosti obvodného úradu. Zároveň je predložená „alternatíva“, podľa ktorej by rozhodli zastupiteľstvá o zriadení obvodnej volebnej komisie v každom vytvorenom volebnom obvode. Z dôvodu úspory finančných nákladov, ako i možnosti poskytnutia pomocných sumarizačných útvarov by bolo vhodné vytvoriť obvodné volebné komisie v počte 50, podľa „Prílohy.“

**K Čl. I. bod č. 4:**

 Upravuje sa kandidátna listina tak, aby mohol byť naplnený väčšinový volebný systém a jednomandátové volebné obvody.

**K Čl. I. bod 5:**

 Vypúšťa sa ods. 4 nakoľko politická strana môže uviesť len jedného kandidáta.

**K Čl. I. bod 6:**

 Znižuje sa počet podpisov voličov volebného obvodu, nakoľko sa znižuje aj počet voličov vo volebnom obvode.

**K Čl. I. bod 7**

 Legislatívno-technická zmena.

**K Čl. I. bod 8:**

 Príslušný ods. sa vypúšťa, nakoľko nie je možné kandidovať v inom volebnom obvode, iba v tom kde má kandidát trvalý pobyt.

**K Čl. I. bod 9:**

 Vypúšťa sa písm. d) ako nepotrebné.

**K Čl. I. bod 10:**

 Upravuje sa hlasovací lístok pre volebný obvod s tým, že politická strana môže navrhnúť len jedného kandidáta.

**K Čl. I. bod 11:**

 Pôsobnosť pri dodávaní hlasovacích lístkov je rozšírená aj na obvodné úrady, ktoré zabezpečia dodanie hlasovacích lístkov obciam, ktoré sú zaradené do volebných obvodov v pôsobnosti obvodných úradov.

**K Čl. I. bod 12:**

 Znenie § 29 podrobne upravuje hlasovanie voličov, podrobná úprava zodpovedá dôležitosti samotného aktu hlasovania a má odstrániť rôzne pochybnosti o regulárnosti hlasovania. Táto úprava rieši zmenu, keď je možnosť vybrať iba jedného kandidáta na predsedu a jedného kandidáta na poslanca samosprávneho kraja.

**K Čl. I. bod 13:**

 Taxatívne sa uvádzajú dôvody neplatnosti hlasovacieho lístku. O platnosti alebo neplatnosti hlasovacieho lístka rozhoduje s konečnou platnosťou okrsková volebná komisia.

**K Čl. I. bod 14:**

 Upravujú sa náležitosti zápisnice obvodnej volebnej komisie.

**K Čl. I. bod 15:**

 Upravujú sa náležitosti zápisnice volebnej komisie samosprávneho kraja.

**K Čl. I. bod 16 a bod 17:**

 Príslušný paragraf rieši otázku voľby poslanca a predsedu samosprávneho kraja v jednomandátových volebných obvodoch tak, že voľby sú jednokolové a zvolený je ten kandidát, ktorý získal najväčší počet platných hlasov.

**K Čl. I. bod 18 a bod 19:**

 Riešia stav, kedy nebol zvolený žiadny kandidát za predsedu alebo za poslanca, a je potrebné vykonať druhé kolo volieb.

**K Čl. I. bod 20:**

 Upravuje sa pôsobnosť predsedu Národnej rady Slovenskej republiky a konkrétne dôvody, kedy vyhlási nové voľby v niektorom samosprávnom kraji a príslušnom obvode.

**K Čl. I. bod 21:**

 Príslušný paragraf sa vypúšťa zo zákona, nakoľko pri zániku mandátu v jednomandátovom volebnom obvode, v príslušnom volebnom obvode sa vykonajú doplňujúce voľby.

**K Čl. I. bod 22:**

 Ukladá sa povinnosť obvodným úradom spolupodieľať sa na zabezpečení riadneho priebehu volieb, ktorá orgánom verejnej moci vyplýva z Ústavy Slovenskej republiky.

**K Čl. I. bod 23:**

 § 56 a § 57 sa vypúšťajú nakoľko stratili pôsobnosť, ktorú mali pri prijímaní zákona.

**K Čl. I. bod 24:**

 V „Prílohe“ sú určené volebné komisie samosprávnych krajov, spolu s počtom volebných obvodov v samosprávnom kraji vzhľadom na počet voličov, určených je 50 sídiel obvodných volebných komisií a taktiež počet obvodov zaradených do pôsobnosti obvodnej volebnej komisie.